Alemaniarentzako Alternatiba

Alemaniarentzako Alternatiba (,  ahoskatua, AfD,  ahoskatua, siglatik ezaguna) alemaniar alderdi politikoa da, muturreko eskuinekoa, doktrina kontserbadore eta euroeszeptikoa duena.http://www.dw.com/en/germanys-populist-afd-seeks-to-turn-online-censorship-to-its-advantage/a-42004730https://www.reuters.com/article/us-germany-politics-afd/germanys-far-right-afd-chooses-nationalist-as-co-leader-idUSKBN1DW0JMhttps://www.economist.com/news/europe/21727107-squabbling-alternative-germany-party-headed-dozens-seats-septembers

Bernd Lucke Hanburgoko Unibertsitateko Ekonomia irakasleak,  Konrad Adam Frankfurter Allgemeine Zeitungeko kazetari ohiak eta Alexander Gauland eta Gerd Robanus CDUko politikari ohiek 2013an sortu zuten. Sortu zenetik, AfD ultraeskuinetik aldentzen saiatu da, eta liberalismo klasikora gehiago hurbildu nahi izan du.http://www.abc.es/internacional/20130415/abci-partido-antieuro-alemania-celebra-201304141755.html

Bere hauteskunde programa euroaren, herrialde periferikoen erreskateen eta alemaniar markoaren itzuleraren defentsan oinarritzen da. Eurogunearen desegite ordenatu eta pixkanakakoa defendatzen dute. Fundazio-kongresua 2013ko apirilaren 14an egin zen, Berlinen. AfD alderdiak Bundestagerako hauteskunde-kanpainan sartzea erabaki zuen, euroaren «akats historikoa» desegiteko deia eginez. Europako migrazio-krisiaren testuinguruan Alemaniara iritsitako migratzaileen oldearen aurka daude. AfD krisi hartatik herritarren babesa handitzen ari da, bai maila nazionalean, bai estatu federatuetan.

AfD alderdi populista eta ultraeskuindartzat jo izan dute. Hainbat kidek arrazistahttp://www.dw.com/en/afds-alice-weidel-called-german-government-pigs-in-racist-email/a-40433932https://www.vox.com/world/2017/9/26/16360916/afd-german-far-right-racism-xenophobia eta xenofobotzat jo izan diren adierazpenak egin dituzte. Alemaniar nazionalismoaren defentsan, hedabide batzuek AfD neonazismoarekin alderatu dute,http://www.newsweek.com/extremism-europe-rise-fringe-angela-merkel-670657 alderdiak kategorikoki ukatzen duena; erantzun gisa, alderdiak debekatu egin du alderdikideek Alemaniako ultraeskuinarekin eta, bereziki, Die Heimat alderdi neonaziarekin loturarik izatea.

AfD 2017ko hauteskundeetan sartu zen lehenengoz parlamentura, botoen %12,6 eta 94 diputatu eskuratuta.

 Erreferentziak 

 Kanpo estekak 

Kategoria:Alemaniako alderdi politikoak
Kategoria:Alderdi politiko kontserbadoreak
Kategoria:Eskuin muturra Alemanian
Kategoria:Alderdi euroeszeptikoak
Kategoria:Migrazioaren aurkako politika Europan
Kategoria:Alderdi antikomunistak
Kategoria:Europako eskuineko alderdi politikoak
Kategoria:Alemaniako alderdi kontserbadoreak
Kategoria:Europako Parlamentuan ordezkaritza duten alderdi politikoak